rahul2
టీమిండియా తొలి ఇన్నింగ్స్‌ 248/6
ధర్మశాల: టీమిండియా,ఆస్ట్రేలియా మధ్య ధర్మశాలలో జరుగుతున్న చివరి టెస్టులో ఆధిక్యం ఎవరిదో తేలలేదు. ఇరు జట్లు పోరాడుతున్నాయి.రెండవ రోజు టీమిండియా 6 వికెట్లకు 248 పరుగులు చేసింది.ఇదే టెస్టులో తొలి రోజు తొలి ఇన్నింగ్స్‌లో ఆసీస్‌ను 300 పరుగులకే టీమిండియా కట్టడి చేసిన సంగతి తెలిసిందే.భారీ స్కోరు చేసి తొలి ఇన్నింగ్స్‌ ఆధిక్యం సాధిద్దామనుకున్న టీమిండియా ఆశలను ఆసీస్‌ స్పిన్నర్‌ లైయన్‌ అడ్డుకట్ట వేశాడు.కీలక సమయాల్లో నలుగురు భారత బ్యాట్స్‌మెన్‌ పెవిలియన్‌కు చేర్చాడు.పిచ్‌ పేసకు అనుకూలిస్తుందని భావించినా ఇరు జట్లు స్పిన్నర్లే కీలక పాత్ర పోషించారు.ఇరు జట్ల మధ్య ఇన్నింగ్స్‌ ఆధిక్యం చాలా స్వల్పంగా ఉండనుంది.అయితే రెండవ ఇన్నింగ్స్‌కు అదే కొండంత భరోసా ఇవ్వవచ్చు.
ఓవర్‌నైట్‌ జిరో పరుగులకు జిరో స్కోరు వద్ద రెండవ రోజు ఆట ప్రారంభించిన భారత్‌ ఆరు వికెట్ల నష్టానికి 248 పరుగులతో ముగించింది.తొలి ఇన్నింగ్స్‌ ప్రారంభించిన భారత్‌ ఆదిలోనే విజ§్‌ు 11 పరుగుల వద్ద వికెట్‌ కోల్పోయింది.ఒకవైపు ఉదయం సమయంలో పిచ్‌ పేస్‌ బౌలర్లకు అనుకూలంగా మారినా ఎంతో ఓర్పుగా లోకేశ్‌ 60 పరుగులు,పుజారా 57 పరుగులు చేసి హాఫ్‌ సెంచరీలతో సత్తా చాటారు.వారిద్దరూ నిష్క్రమించిన అనంతరం క్రీజులోకి వచ్చిన టీమిండియా సారథి రహానే 46 పరుగులు చేసి తృటిలో హాఫ్‌ సెంచరీ చేజార్చుకున్నాడు. ఆల్‌ రౌండర్‌ అశ్విన్‌ 30 పరుగులతో ఫర్వాలేదనిపించినా కీలక సమయంలో ఔట్‌ కావడంతో టీమిండియాకు సమస్య ఎదురైంది.కరుణ్‌ నాయర్‌ 5 పరుగులలో పూర్తిగా విఫలమయ్యాడు
.ప్రస్తుతం క్రీజులో వృద్దిమాన్‌ సాహా 10 పరుగులు, జడేజా 16 పరుగులతో క్రీజులో ఉన్నారు.మూడవ రోజు తొలి సెషన్‌ ఆట కీలకం కానుంది.టీమిండియా చైనా మెన్‌ బౌలర్‌ కులదీప్‌ యాదవ్‌ దూకుడు కనబర్చిన పిచ్‌పై ఆసీస్‌ స్పిన్నర్‌ లైయన్‌ ముఖ్యభూమిక పోషించాడు.లైయన్‌ 4 వికెట్లు, హేజిల్‌వుడ్‌,కమిన్స్‌ చెరో వికెట్‌ తీశారు.డిఆర్‌ఎస్‌ వినియోగంలో భారత ఆటగాళ్లు తడబడినట్లే ఆసీస్‌ క్రీడాకారులకు కూడా ఇబ్బంది పడ్డారు.